CELEX: 22005D0065
Language: sl
Date: 2005-04-29 00:00:00
Title: Sklep Skupnega odbora EGP št. 65/2005 z dne 29. aprila 2005 o spremembi Priloge IX (Finančne storitve) k Sporazumu EGP

15.9.2005   
            
            
               SL
            
            
               Uradni list Evropske unije
            
            
               L 239/50
            
         
      SKLEP SKUPNEGA ODBORA EGP št. 65/2005
   z dne 29. aprila 2005
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 43/2005 z dne 11. marca 2005 (1).
            
         
               (2)
            
            
               Direktivo 2004/39/ES Evropskega parlamenta in Sveta z dne 21. aprila 2004 o trgih finančnih instrumentov in o spremembah Direktiv Sveta 85/611/EGS, 93/6/EGS in Direktive 2000/12/ES Evropskega parlamenta in Sveta ter o razveljavitvi Direktive Sveta 93/22/EGS (2), kakor je bila popravljena z UL L 45, 16.2.2005, str. 18, je treba vključiti v Sporazum.
            
         
               (3)
            
            
               Direktiva 2004/39/ES z učinkom od 30. aprila 2006 razveljavlja Direktivo 93/22/EGS (3), ki je vključena v Sporazum in jo je zato treba v okviru Sporazuma razveljaviti —
            
         SKLENIL:
   Člen 1
   
               1.
            
            
               V točkah 14 (Direktiva 2000/12/ES Evropskega parlamenta in Sveta) in 30 (Direktiva Sveta 85/611/EGS) in 30a (Direktiva Sveta 93/6/EGS) se doda naslednja alinea:
               
                           „—
                        
                        
                           
                              32004 L 0039: Direktiva 2004/39/ES Evropskega parlamenta in Sveta z dne 21. aprila 2004 (UL L 145, 30.4.2004, str. 1), kakor je bila popravljena z UL L 45, 16.2.2005, str. 18.“
                        
                     
         
               2.
            
            
               Za točko 30c (Direktiva 97/9/ES Evropskega parlamenta in Sveta) se vstavi naslednja točka:
               
                           „30ca.
                        
                        
                           
                              32004 L 0039: Direktiva 2004/39/ES Evropskega parlamenta in Sveta z dne 21. aprila 2004 o trgih finančnih instrumentov in o spremembah Direktiv Sveta 85/611/EGS in 93/6/EGS in Direktive 2000/12/ES Evropskega parlamenta in Sveta ter o razveljavitvi Direktive Sveta 93/22/EGS (UL L 145, 30.4.2004, str. 1), kakor je bila popravljena z UL L 45, 16.2.2005, str. 18.
                           Za namen tega sporazuma veljajo določbe Direktive z naslednjo prilagoditvijo:Glede odnosov z investicijskimi podjetji iz tretjih držav iz člena 15 Direktive velja naslednje:
                                       1.
                                    
                                    
                                       za čim večjo konvergenco pri uporabi ureditve za tretje države za investicijska podjetja pogodbenice izmenjujejo informacije v skladu s členoma 15(1) in 15(4), potekajo pa tudi posvetovanja v zvezi z zadevami iz členov 15(2) in 15(3) v okviru Skupnega odbora EGP in v skladu s posebnimi postopki, ki jih sprejmejo pogodbenice;
                                    
                                 
                                       2.
                                    
                                    
                                       dovoljenja, ki jih pristojni organi katere koli pogodbenice izdajo investicijskim podjetjem, ki so neposredna ali posredna hčerinska podjetja matičnih podjetij, za katere velja zakonodaja tretje države, veljajo v skladu z določbami te direktive na celotnem ozemlju vseh pogodbenic. Vendar,
                                       
                                                   (a)
                                                
                                                
                                                   če tretja država uvede količinske omejitve glede ustanavljanja investicijskih podjetij države Efte ali uvede omejitve za taka investicijska podjetja, ki jih ne uvaja za investicijska podjetja Skupnosti, veljajo dovoljenja, ki so jih pristojni organi v Skupnosti izdali investicijskim podjetjem, ki so neposredna ali posredna hčerinska podjetja matičnih podjetij, za katere velja zakonodaja navedene tretje države, samo v Skupnosti, razen če država Efte odloči drugače za območje svoje pristojnosti;
                                                
                                             
                                                   (b)
                                                
                                                
                                                   če se je Skupnost odločila omejiti ali zadržati odločitve glede dovoljenj investicijskih podjetij, ki so neposredna ali posredna hčerinska podjetja matičnih podjetij, za katere velja zakonodaja tretje države, veljajo vsa dovoljenja pristojnega organa države Efte, izdana takim investicijskim podjetjem, samo na področju njene pristojnosti, razen če druga pogodbenica odloči drugače za območje svoje pristojnosti;
                                                
                                             
                                                   (c)
                                                
                                                
                                                   omejitve ali zadržanja iz pododstavkov (a) in (b) ne smejo veljati za investicijska podjetja ali njihova hčerinska podjetja, ki že imajo dovoljenja na ozemlju katere od pogodbenic;
                                                
                                             
                                 
                                       3.
                                    
                                    
                                       kadar se Skupnost na podlagi členov 15(2) in 15(3) pogaja s tretjo državo s ciljem pridobiti nacionalno obravnavo in učinkovit dostop do trga za svoja investicijska podjetja, si prizadeva doseči enako obravnavo za investicijska podjetja držav Efte.“
                                    
                                 
                     
         
               3.
            
            
               Točka 30b (Direktiva Sveta 93/22/EGS) se črta z učinkom od 30. aprila 2006.
            
         Člen 2
   Besedilo Direktive 2004/39/ES, kakor je bila popravljena z UL L 45, 16.2.2005, str. 18, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. aprila 2005, pod pogojem, da so bila podana vsa uradna obvestila Skupnemu odboru EGP v skladu s členom 103(1) Sporazuma (4).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
   
      V Bruslju, 29. aprila 2005
      
         
            Za Skupni odbor EGP
         
         
            Predsednik
         
         Richard WRIGHT
         
      
   
   
      (1)  UL L 198, 28.7.2005, str. 45.
   
      (2)  UL L 145, 30.4.2004, str. 1.
   
      (3)  UL L 141, 11.6.1993, str. 27.
   
      (4)  Ustavne zahteve so navedene.